Ανοσοϊστοχημική μελέτη της έκφρασης των IL6 και TGF-b2 στο κεντρικό νευρικό σύστημα wistar rats μετά από χορήγηση σισπλατίνης και η προστατευτική δράση των Se και Mg
Creators: name: Αναστασιάδης, Παύλος Αναστασίου
Publisher: name: Aristotle University of Thessaloniki
Year: 2024
Subjects: Χορήγηση σισπλατίνης
Έκφραση των IL6 και TGF-b2 στο ΚΝΣ wistar rats
Προστατευτική δράση των Se και Mg
Cisplatin administration
IL6 and TGF-b2 expression in the CNS of wistar rats
Protective role of Se and Mg

description: Η σισπλατίνη αποτελεί έναν ευρείας χρήσης αντινεοπλασματικό φάρμακο με εφαρμογή σε πληθώρα νεοπλασμάτων όπως αυτά των ωοθηκών, των πνευμόνων και του εγκεφάλου. Η αντικαρκινική της δράση έγκειται στην ικανότητά της να προκαλεί βλάβες στο DNA επάγοντας την απόπτωση ενώ η δράση της συσχετίζεται και με την πρόκληση οξειδωτικού στρες. Κύριες ανεπιθύμητες ενέργειες της σισπλατίνης είναι η νεφροτοξικότητα, η νευροτοξικότητα και η ωτοτοξικότητα. Έχει επίσης, συσχετισθεί με βλάβη στον ιππόκαμπο και μειωμένη ικανότητα μνήμης και νευρωνογένεσης στα πειραματόζωα. Σκοπός της παρούσας έρευνας είναι να μελετηθούν τα αντιοξειδωτικά ιχνοστοιχεία σελήνιο και μαγνήσιο, ως πιθανοί παράγοντες πρόληψης ή και αναστροφής της νευροτοξικής βλάβης της σισπλατίνης. Για την μελέτη επιλέχθηκαν ως ανοσοϊστοχημικοί δείκτες μελέτης η ιντερλευκίνη 6 (IL6), η οποία αποτελεί ανοσοϊστοχημικό δείκτη φλεγμονής, καθώς και ο μεταμορφωτικός αυξητικός παράγοντας β2 (TGFβ2) ο οποίος σχετίζεται με την απόπτωση. Αναφορικά με την IL6, στις νεοπλαστικές νόσους απορρυθμίζεται και διαδραματίζει σημαντικό ρόλο στην ενεργοποίηση ογκογόνων μονοπατιών και στην ανάπτυξη των όγκων. Ο TGFβ2 ρυθμίζει την ανάπτυξη του επιθηλιακού και του νευρικού ιστού, του ανοσοποιητικού συστήματος και την επούλωση των ιστικών βλαβών. Τα κακοήθη κύτταρα έχουν τη δυνατότητα να παρακάμψουν τις κατασταλτικές του δράσεις, ενώ μπορούν να τον χρησιμοποιήσουν για την ανάπτυξη τους αλλά και για την προστασία τους από τα κύτταρα του ανοσοποιητικού. Η ανοσοϊστοχημική μελέτη των ιστών που λήφθηκαν, αναδεικνύει την μερική προστατευτική δράση των ιχνοστοιχείων Se και Mg.  
description: Cisplatin is a widely used antineoplastic drug with applications in a variety of tumors such as those of the ovaries, lungs, and brain. Its anticancer action lies in its ability to induce DNA damage leading to apoptosis while its action is also associated with oxidative stress induction. Major adverse effects of cisplatin include nephrotoxicity, neurotoxicity, and ototoxicity. Cisplatin has been associated with hippocampal damage and reduced memory and neurogenesis capacity in experimental animals. The aim of this study was to investigate the action of the antioxidant trace elements selenium and magnesium as potential preventive or even reversal factors of cisplatin-induced neurotoxic damage. Interleukin 6 (IL6) and Transforming Growth Factor β2 (TGFβ2) were selected as immunohistochemical indicators for the study. Regarding IL6, it is dysregulated in neoplastic diseases and plays a significant role in the activation of oncogenic pathways and tumor development. TGFβ2 regulates the development of epithelial and nervous tissue, the immune system, and tissue healing. Malignant cells have the ability to bypass its suppressive actions, while they can use it for their growth and protection from immune cells. The immunohistochemical examination of the tissues revealed the partial protective action of selenium and magnesium.
description: Το Τμήμα Ιατρικής της Σχολής Επιστημών Υγείας, του Αριστοτελείου Πανεπιστημίου Θεσσαλονίκης (ΑΠΘ) σε συνεργασία με το Τμήμα Ιατρικής της Σχολής Επιστημών Υγείας του Δημοκρίτειου Πανεπιστημίου Θράκης (ΔΠΘ), το Τμήμα Πολιτικών Μηχανικών ΤΕ της Σχολής Τεχνολογικών Εφαρμογών του Αλεξάνδρειου ΤΕΙ Θεσσαλονίκης (ΑΤΕΙΘ) και το Τμήμα Γεωλογίας της Σχολής Θετικών Επιστημών του Αριστοτελείου Πανεπιστημίου Θεσσαλονίκης (ΑΠΘ) οργανώνουν και λειτουργούν από το χειμερινό εξάμηνο του ακαδημαϊκού έτους 2018-2019 Διϊδρυματικό Πρόγραμμα Μεταπτυχιακών Σπουδών (ΔΠΜΣ) με τίτλο «ΥΓΕΙΑ ΚΑΙ ΠΕΡΙΒΑΛΛΟΝΤΙΚΟΙ ΠΑΡΑΓΟΝΤΕΣ» («Health and Environmental Factors»). Τη διοικητική υποστήριξη του Προγράμματος αναλαμβάνει το Τμήμα Ιατρικής της Σχολής Επιστημών Υγείας ΑΠΘ (επισπεύδον Τμήμα).